12 Stafford Place | Margate | Gumtree Classifieds South Africa | 485582594
Back to search ( KwaZulu-Natal > South Coast (Ugu) > Property for Sale & Rent > Find Holiday Homes for Sale & Rent > ad 485582594 )
10 months ago331 views
12 Stafford Place bied gerieflike selfsorgverblyf in 'n dupleks-woonstel met 2 slaapkamers. Dis in die hartjie van Uvongo, naby Uvongo se strand, restaurante, wegneem-eetplekke, kroeë, wasserye en winkels.
Die boonste verdieping van die woonstel het 'n sitkamer en onderdakbalkon met 'n gedeeltelike see-uitsig. Die sitkamer het 'n TV met sekere DStv-kanale en 'n DVD-speler. Die balkon het ingeboude braaigeriewe. Die woonstel bied slaapplek aan 6 tot 8 gaste in 2 slaapkamers. Die hoofslaapkamer het 'n dubbelbed, die tweede slaapkamer het 2 enkelbeddens, en daar is 2 slaapbanke in die solderkamer. Die woonstel het 'n badkamer met 'n bad en stort, en 'n oopplan-kombuis wat volledig toegerus is met 'n yskas, oond en stoof, 'n mikrogolfoond, wasmasjien en skottelgoedwasser. Die eetarea langsaan lei na 'n balkon.
Daar is veilige onderdakparkeerplek vir 1 voertuig en 'n sleepwa. Linne word voorsien en die woonstel kan, op versoek, daagliks skoongemaak word. Gaste moet asb. hulle eie beddegoed vir die slaapbanke, asook hul eie bad- en strandhanddoeke, saambring. Die woonstel het diefwering op al die vensters en deure.
Die kompleks het 'n gemeenskaplike swembad net oorkant die woonstel. Gaste kan Uvongo-strand besoek. 'n Pragtige kloof beskut die strand van die wind. Kano's en trapbootjies kan op die strandmeer gehuur word. Uvongo-strand het ook 'n gemeenskaplike swembad en 'n getypoel, 'n restaurant, kafee, snoepwinkel en 'n roomys-winkel.
Die Suidkus bied 'n hele rits besienswaardighede en doendinge soos gholfbane, Wild Coast Sun Casino and Waterpark, Oribikloof, slangparke en krokodilplase, resiesbane, Ziplining, reksprongswaai, abseil, en diepsee-visvang.